**\_\_. tétel: Stílus és jelentés a mindennapi nyelvhasználatban, a szaknyelvben és a szépirodalomban**

Különböző helyzetekben az emberek más és más szavakat, kifejezéseket használnak, különböző stílusrétegekhez alkalmazkodnak. Ez függ a kommunikáció céljaitól, és a résztvevő személyektől és a beszédhelyzettől is.

A mindennapi nyelvhasználatban a lényeg, hogy az üzenetünk eljusson a vevőhöz, ezért a lehető legtömörebb és legkifejezőbb nyelvhasználatra törekszik. Egyszerű mondatok jellemzőek, az esztétikai funkció a háttérbe szorul.

Szaknyelvek  
Szókincsében jellemző az idegen szavak és szakkifejezések használata. Mondatszerkezet: kijelentő mondatok dominálnak. Összetett mondtatok jellemzik, gyakoriak a magyarázó, következtető típusúak.

Tudománynépszerűsítő szövegekre jellemző, hogy szemléletes példákkal támasztják alá a tartalmat, hasonlatok és metaforák használata gyakori. A szakkifejezések használatát kerülik, vagy ha ez nem lehetséges, akkor körülírással, fogalommagyarázattal teszik világossá a jelentést.

A szépirodalmi stílusban nagy szerepet kapnak a képszerűség stíluseszközei: az alakzatok és szóképek. Gyakran fordulnak elő metaforák, hasonlatok, megszemélyesítés stb. A szókincsben változatosság jellemzi, egy irodalmi műben azonban bármely nyelvi réteg a megfigyelhető, a szereplők hátterének megfelelően. Esztétikai minőség kiemelt jelentőségű, az írók és költők arra is törekednek, hogy a mondanivalójukat minél szebben fejezzék ki.

Hangszimbolika: a lírai művekben nagy szerepe lehet a rímeknek, ritmusnak. Ezek a hanghatás lévén járulnak hozzá a mű értelmezéséhez. A magán- és mássalhangzók hangulata is hozzájárulhat a vers érzelmi hatásához. A hangszimbolika további eszközei lehetnek a hangutánzó- és hangulatfestő szavak is.

Az irodalmi művek a műfaji követelményekhez alkalmazkodnak, amelyek tartalmaznak formai, tartalmi és nyelvi elvárásokat is.

\_

Feladatok: **Mutassa be a szépirodalmi stílus jellegzetességeit az alábbi versrészlet segítségével!**

*Rongyosan és kopaszon, horkolva repülnek a foglyok,  
Szerbia vak tetejéről búvó otthoni tájra.  
Búvó otthoni táj! Ó. megvan-e még az az otthon?  
Bomba sem érte talán? s van, mint amikor bevonultunk?  
És aki jobbra nyöszörg, aki balra hever, hazatér-e?  
Mondd, van-e ott haza még, ahol értik a hexametert is?*

(Radnóti Miklós: Hetedik ecloga, részlet)

A vers hexameterben íródott, ami időmértékes ritmusú. A műfaj ecloga, ami tartalmi és formai megkötésekkel is jár: Vergilius is hexameterben írta eclogáit.

A versben költői kérdések is megfigyelhetők. A versben megfigyelhetőek alakzatok is: ismétlés („búvó otthoni táj”), és a kérdések halmozása.

Metafora a versben: Szerbia vak teteje.

Szimbolikus fogalmak: haza, otthon.

Hangutánzó szó: horkolva

Hangulatfestő szó: nyöszörög